projecte-aina/catalan_government_crawling huggingface dataset:
La present convocatòria de propostes s'emmarca dins del Programa de Consumidors 2014-2020, i té per objectiu donar suport al compliment dels drets dels consumidors, en particular mitjançant l'enfortiment de la cooperació entre els organismes executius nacionals i la millora en l'assessorament dels consumidors.
Per tal d'abordar aquelles pràctiques que perjudiquen els interessos econòmics dels consumidors en casos transfronterers, es va establir la xarxa Europea de Cooperació per a la Protecció dels Consumidors (Xarxa CPC).
Aquesta xarxa està formada per un seguit d'autoritats responsables del compliment de les lleis de protecció del consumidor, i té per objectiu protegir els interessos dels consumidors dels països membres i de l'Espai Econòmic Europeu (EEE).
L'any 2016, amb les finalitats d'optimitzar i reforçar encara més el sistema de cooperació i proporcionar noves eines que s'adeqüin a l'esfera digital, la xarxa CPC va adoptar una nova regulació que serà aplicable al gener del 2020.
L'objectiu d'aquesta convocatòria de propostes és, doncs, donar suport a les autoritats de la xarxa CPC i d'altres organismes rellevants en les prioritats següents:
Les activitats a subvencionar poden incloure, per exemple:
L'import total de la subvenció per a l'acció proposada no podrà superar els 60.000 € per sol·licitant.
Parallel Traces és un projecte d'abast europeu, transversal i col·laboratiu, que vol oferir una mirada renovada i alternativa al patrimoni jueu i afavorir-ne la seva comprensió.
Està cofinançat pel programa Europa Creativa.
L'objectiu principal és obrir una nova finestra a la interpretació del Patrimoni Jueu a través de les arts audiovisuals.
El projecte es centra en l'arquitectura i l'urbanisme, relacionant-t'ho amb l'herència jueva, per tal de:
La creació presentada ha d'estar relacionada amb l'herència jueva d'alguna de les ciutats següents:
Alhora, l'obra d'art s'ha d'incloure en alguna de les categories següents:
Pressupost: 5.000€ (amb una quantia màxima de 1.500€ per participant)| Data límit: 26/06/2019
El Festival internacional de Cinema de San Sebastián obre la present convocatòria dirigida a pel·lícules europees en llengües no hegemòniques.
Consisteix en l'exhibició d'una selecció de tres llargmetratges en fase de postproducció davant d'una audiència de productors, distribuïdors, agents de vendes i programadors, entre d'altres professionals, que poden contribuir a la seva finalització i distribució internacional.
L'objectiu de la convocatòria és posar en valor la diversitat del cinema europeu, tot donant més visibilitat a les produccions rodades en qualsevol llengua europea, excepte espanyol, alemany, francès, anglès, italià i rus.
L'activitat consisteix en l'exhibició d'una selecció de tres llargmetratges en fase de postproducció davant d'una audiència de productors, distribuïdors, agents de vendes i programadors, entre d'altres professionals, que poden contribuir a la seva finalització i distribució internacional
En són potencials beneficiàries les produccions 100% europees o aquelles coproduccions a on la participació europea superi el 51% del total, i que siguin en una llengua europea no hegemònica.
El guanyador rebrà el Premi Glocal in Progress, consistent en 10.000 euros per al productor majoritari de la pel·lícula.
Alhora, les empreses patrocinadores del premi assumiran els serveis de postproducció de la pel·lícula guanyadora, fins a un DCP en versió original subtitulat en anglès i espanyol, així com la seva distribució i publicitació a l'Estat espanyol.
Aquest 2019 representarà la tercera edició del projecte.
Concretament, se celebrarà els dies 23,24 i 25 de setembre a San Sebastian.
La Dirección General de Integración y Atención Humanitaria depenent del Ministerio de Trabajo; Migraciones y Seguridad Social, Fondos Comunitarios publica la present convocatòria amb l'objectiu d'afavorir el manteniment de la cohesió social i la convivència harmoniosa de persones de diferent origen cultural en el marc de l'Estat Espanyol, prestant especial atenció al coneixement i respecte dels valors d'aquesta societat.
Aquest objectiu té un caràcter multidimensional i plurianual, de manera que es tracta de manera àmplia i a llarg termini.
Aquestes actuacions es finançaran amb el programa Asil, Migració i Integració (AMIF), amb el Fons Social Europeu emmarcat en el Programa Operatiu d'Inclusió Social i de l'Economia Social (POISES 2014-2020) o exclusivament amb els pressupostos generals de l'Estat.
Poden presentar-se a aquesta convocatòria les entitats o organitzacions no governamentals que reuneixin els següents requisits:
Amb un pressupost de 16.116.660€ els projectes a desenvolupar són els següents:
Els destinataris dels projectes seran les persones nacionals de països tercers que resideixen legalment a Espanya o, si escau, que es troben en procés d'obtenció de residència legal a Espanya.
En la mesura en que sigui necessari per a l'aplicació efectiva dels projectes subvencionats, aquests podran admetre en les seves accions als familiars directes d'aquestes persones o a la població en general quan es tracti de projectes o actuacions de sensibilització o que promoguin el contacte i el diàleg constructiu.
Amb un pressupost de 11.283.340€ els projectes a desenvolupar són els següents:
El percentatge de cofinançament serà d'un 75% en el cas de l'AMIF i oscil·larà entre el 50% i el 80% en el cas del FSE, segons el nivell de desenvolupament de les regions involucrades.
En el cas de l'AMIF, s'estableix una quantia màxima de 300.000 euros per projecte.
Pressupost: 30M€ | Data límit: Vint dies contats a partir de la publicació de l'extracte de la convocatòria al Butlletí Oficial de l'Estat.
El Fondo Español de Garantía Agraria (FEGA), depenent del Ministerio de Agricultura, Pesca y Alimentación, ha publicat la relació d'Organismes Associats de Repartiment (en endavant OAR) autoritzats a repartir aliments a les persones beneficiàries d'ajuda alimentària i a dur a terme mesures d'acompanyament.
La resolució correspon a la tercera fase del programa FEAD programa d'Ajuda Alimentària a les persones més desafavorides del passat any 2018.
El sistema de repartiment d'aliments durant, l'any 2018, es divideix en tres fases de subministrament.
Aquest programa té per objectiu facilitar als estats membres l'assistència material per a les persones més necessitades a través del finançament de:
Poden participar com a OAR, les organitzacions legalment constituïdes, sense ànim de lucre, amb estatuts afins a la prestació d'assistència social de persones desafavorides i que disposin de la capacitat administrativa, operativa i financera per realitzar la distribució gratuïta d'aliments entre les persones desfavorides
La llista completa d'organitzacions acceptades s'inclou a la resolució adjunta.
El 85% del pressupost de cada actuació està cofinançat pel FEAD en el marc del Programa Operatiu (PO FEAD 2014-2020).
La Comissió Europea ha publicat els resultats de la segona convocatòria de la iniciativa WiFi4EU, que es va obrir del 4 al 5 d'abril.
Aquesta iniciativa té per objectiu la instal·lació de zones wifi en espais públics, inclosos ajuntaments, biblioteques públiques, museus, parcs públics o places.
En aquesta segona convocatòria són cent els municipis catalans que han estat seleccionats i que se sumen als quaranta-quatre que van ser-ho en la passada edició.
Abans no acabi el 2020 es publicaran dues convocatòries més, una d'elles aquest mateix any.
La iniciativa WiFi4EU forma part de l'ambiciosa revisió de la normativa de la UE sobre telecomunicacions, que inclourà més mesures per impulsar la competitivitat d'Europa i respondre a les creixents necessitats de connectivitat dels europeus.
Municipis catalans que rebran finançament per instal·lar punts wifi:
El municipi d'Avià, de la comarca del Berguedà, és un dels dotze finalistes als premis EU Sustainable Energy Awards (categoria ciutadana) que atorgarà la Unió Europea el proper 18 de juny a Brussel·les en el marc de la Setmana Europea de l'Energia Sostenible.
Els EU Sustainable Energy Awards, com el seu nom indica, reconeixen aquells projectes que suposen una innovació destacada en eficiència energètica i energies renovables.
Aquests guardons consten de quatre categories: compromís, innovació, lideratge i joventut.
Un jurat format per un selecte grup d'experts i ciutadans d'arreu d'Europa mitjançant el vot públic s'encarregaran d'adjudicar quins són els projectes més innovadors i eficients alhora de liderar la transició cap a un nou model energètic per a un futur més sostenible.
El municipi d'Avià, finalista en la categoria de lideratge, presenta el seu projecte "Avià for a Good Climate" amb la finalitat de mostrar a Europa com els ciutadans de les comunitats locals poden participar en la transició energètica, ajudant a la UE a assolir els seus objectius pel clima i l'energia.
L'any 2015, amb un pressupost inferior a 350.000 euros, l'ajuntament d'Avià va posar en marxa una sèrie de mesures relativament senzilles i exemplars per tal de potenciar les energies renovables, l'eficiència energètica i la protecció del medi ambient.
Algunes de les mesures introduïdes van ser la reducció dels impostos locals per a aquells ciutadans que adoptessin iniciatives proambientals, la instal·lació de panells solars i enllumenat LED als llocs públics, la rehabilitació energètica d'edificis i la provisió d'electricitat només per part de companyies renovables als edificis públics i l'enllumenat del municipi.
Tot plegat va reduir les seves emissions de carboni i la demanda de combustibles fòssils cars, beneficiant tant als ciutadans com a les autoritats locals.
El sector públic d'Avià estalvia més de 300.000 quilowatts-hora d'energia cada any, una reducció del 60% respecte al 2015.
Això suposa un estalvi de 50.000 euros i 90 tones d'emissions de diòxid de carboni a l'any.
L'ajuntament també ha millorat significativament l'esquema de reciclatge porta a porta, ha instal·lat punts de càrrega per a vehicles elèctrics i híbrids, ha implementat mesures per protegir l'ecosistema del riu local i ha prohibit l'ús de glifosat en espais públics entre d'altres mesures.
L'Ajuntament de Sant Vicenç de Castellet i el Col·legi Sant Josep de Navàs, ambdós al Bages, han guanyat el X Premi Europeu de Prevenció de Residus, que es va lliurar a Brussel·les.
De les altres candidatures catalanes, l'empresa Resid'ús i l'associació Plataforma Aprofitem els Aliments han resultat finalistes.
En la cerimònia de lliurament hi ha assistit la delegada de la Generalitat davant la Unió Europea, Meritxell Serret.
La selecció prèvia de les candidatures ha estat a càrrec de l'Agència Catalana de Residus que ha posat com a criteri el lligam de l'activitat amb els eixos de la Setmana Europea de la Prevenció de Residus (EWWR), celebrada el novembre passat.
L'Ajuntament de Sant Vicenç de Castellet ha estat guardonat en la categoria "Administració".
El seu projecte, la Marató Residu Zero, consisteix en una campanya per promoure l'esmorzar sostenible i saludable per reduir els residus que genera la canalla a escola.
Els eixos principals del projecte han estat la millora de la salut, per mitjà de fomentar uns esmorzars més saludables (amb menys brioixeria i més fruita i entrepans), i la cura pel medi ambient en reduir els residus que sovint s'associen a productes alimentaris poc saludables.
La campanya ha comptat amb la participació de tres escoles del municipi i 600 alumnes, a més de la implicació de les famílies a través de cada AMPA, i ha aconseguit reduir un 33% la generació de residus d'envasos.
El guardó en la categoria "Cooperació entre regions" se l'ha endut el Col·legi Sant Josep de Navàs per la campanya "EWWR Sustainable Art alphabet" creat per sis escoles de Catalunya, Finlàndia, Grècia, França i dels Països Baixos.
La idea va ser buscar una paraula per cada lletra de l'abecedari relacionada amb la sostenibilitat i els residus, decidides a partir d'una reflexió col·lectiva, crear una frase de defensa i sensibilització, i elaborar un vídeo conjunt amb lletres, frases i veus d'alumnes de les escoles participants.
A més cada escola ha complementat la idea amb accions paral·leles.
A Navàs, han treballat l'acció "Envàs, te'n vas", sensibilitzant tot l'alumnat.
Aquests premis s'emmarquen en la Setmana Europea de la Prevenció de Residus (EWWR), una iniciativa de tres anys finançada pel Programa LIFE+ de la Comissió Europea.
Amb aquesta iniciativa, es pretén assentar les bases per a una major sens sensibilització sobre els recursos sostenibles i una millor gestió de residus a nivell europeu.
Catalunya va participar en la X Setmana Europea de la Prevenció de Residus amb 1.090 accions realitzades per 265 entitats responsables de projectes entre el 17 i el 25 de novembre de 2018.
En les deu edicions del Premi, 13 accions catalanes han estat premiades i 14 accions més han estat reconegudes com a finalistes.
Enguany, la XI Setmana Europea de la Prevenció de Residus se celebrarà del 16 al 24 de novembre de 2019 i tindrà com a focus l'educació i la comunicació en la prevenció de residus, elements claus per canviar el comportament dels ciutadans.
El president del Consell Europeu de Recerca ha reconegut la capacitat del sistema català d'atraure fons competitius europeus, durant l'acte celebrat al CCCB en commemoració als 300 ajuts rebuts des del 2007.
La jornada, "Scientific Excellence in Catalonia: +300 ERC Grants", ha reunit a representants del sistema d'universitats i recerca de Catalunya per remarcar l'excel·lència del sistema de recerca català, que ja ha obtingut en el seu conjunt més de 300 ajuts del prestigiós Consell Europeu de Recerca.
Les concessions de l'ERC reconeixen l'excel·lència investigadora, les idees pioneres i els plantejaments innovadors que afavoreixen la contribució a la investigació per al benestar de la societat.
Des de l'inici de les convocatòries del Consell Europeu de Recerca, l'any 2007, i fins l'any 2018, el sistema d'universitats i recerca ha captat 307 ajuts, el que representa el 3,2% de l'Espai Europeu de Recerca (ERA) i equival a un total de 472 milions d'euros:
D'altra banda, convé destacar que Catalunya es situa en la quarta posició dels països de l'ERA en nombre d'ajuts per milió d'habitants i el segon de la Unió Europea, per darrera només dels Països Baixos.
En relació a les institucions participants, els centres CERCA capten el 50,5% dels ajuts ERC, seguits per les universitats (36,5%) i el centres CSIC a Catalunya (7,2%).
La resta de fons els atreuen investigadors d'altres centres de recerca, parcs científics i tecnològics.
Tot i que la majoria d'ajuts a Catalunya, es concentren en Ciències físiques i Enginyeria (PE) (44%), si tenim en compte la participació total del conjunt dels països de l'ERA, els projectes de Ciències socials i Humanitats, amb un 31% de pes, tenen una rellevància destacada.
El Banc Europeu d'Inversions (BEI) ha signat a Barcelona un acord amb CaixaBank per atorgar una garantia de 100 milions d'euros sobre una cartera de préstecs ja existent gràcies a la qual CaixaBank podrà mobilitzar fins a 600 milions d'euros suplementaris per finançar projectes de pimes i empreses espanyoles de mitjana capitalització.
Aquesta és la primera operació de garantia d'un tram intermedi de titulització de préstecs adreçats a les pimes en què participen conjuntament a Espanya el BEI, el FEI i CaixaBank.
L'acord ha estat possible gràcies al suport del Fons europeu d'inversions estratègiques (FEIE).
El FEIE és el principal pilar del "Pla Juncker" i serveix per proporcionar garanties per primeres pèrdues, la qual cosa permet que el BEI pugui invertir en més projectes que impulsin la innovació i la creació de llocs de treball.
Els dies 14 i 16 de maig els Bombers de la Generalitat van organitzar la trobada anual del projecte FIRE-IN a la seu del Departament d'Interior, a Barcelona.
Allà s'hi van donar cita especialistes europeus en gestió d'emergències, provinents de diversos cossos de Bombers i d'agències de protecció civil, centres d'investigació i recerca, agències governamentals i empreses del sector.
El projecte FIRE-IN té com a objectiu detectar quines són les necessitats de les organitzacions i cossos de seguretat en la gestió de les emergències, per tal que el món de la investigació, primer, i l'industrial, després, puguin proposar, desenvolupar i compartir solucions i productes a les mateixes.
En aquest sentit, durant la jornada s'hi va presentar la plataforma, e-FIRE-IN, que permetrà compartir tecnologia del món de l'extinció i els salvaments arreu d'Europa.
Com a representació catalana hi va participar el Departament d'Interior de la Generalitat de Catalunya, ja que els Bombers són un dels dos socis catalans del projecte, juntament amb la Fundació Pau Costa.
La jornada va comptar amb la presència de diversos comandaments operatius dels Bombers de la Generalitat així com d'altres cossos de bombers d'Europa.
També hi van participar diferents representants de la Direcció General de Protecció Civil, de l'Institut de Seguretat Pública de Catalunya (ISPC) i del Cos de Mossos d'Esquadra, així com representants de centres acadèmics i d'investigació, tècnics i professionals de diferents universitats europees.
FIRE-IN és un projecte europeu finançat per la Comissió Europea dintre del programa Horitzó 2020.
El Departament d'Interior hi participa com a soci ( full partner ).
L'objectiu general del projecte és augmentar el nivell de seguretat dels ciutadans de la Unió Europea, tot millorant els processos de desenvolupament de capacitats del cossos de bombers nacionals i europeus.
FIRE-IN té com a premisses que la innovació i recerca en aquest àmbit necessita un més fort guiatge dels cossos de bombers i la cooperació de les organitzacions investigadores i industrials, i que s'ha d'optimitzar l'explotació de la tecnologia disponible (optimització que passa per coordinar amb més efectivitat les necessitats operatives, la investigació i innovació disponibles, l'estandardització, les proves i assajos, i l'entrenament).
En el projecte en formen part 16 socis de 8 països europeus diferents, que representen a investigadors, professionals, agències governamentals i empreses i té una durada de cinc anys, amb una finalització l'any 2022.
El període DUN 2019 ha finalitzat amb més de cinquanta mil declaracions presentades a Catalunya.
El període es va iniciar l'1 de febrer i va finalitzar el 13 de maig, termini en el qual el Departament d'Agricultura, Ramaderia, Pesca i Alimentació ha rebut les declaracions, totes elles per via telemàtica i amb signatura electrònica.
La xifra d'aquest 2019 representa un lleuger descens respecte l'any passat, ja que el 2018 se'n van presentar 52.158, i contribueix a la tendència a la baixa dels últims anys.
La DUN és el canal principal de gestió administrativa de la conselleria i permet a tots els agricultors i ramaders de Catalunya la sol·licitud dels ajuts directes i del Contracte Global d'Explotació (ajuts a la competitivitat i a la sostenibilitat) de la Política Agrària Comuna (PAC) de la Unió Europea.
Aquests ajuts es gestionen a través del Fons Europeu Agrícola de Garantia Agrària.
La quantia dels ajuts sol·licitats per aquest 2019 representen fins a un total de 264 M€ d'ajuts directes, 50 M€ de contracte global d'explotació i 7 M€ de plans de reestructuració de la vinya PAC.
La declaració única agrària (DUN) és una declaració anual que de forma obligatòria ha de fer la persona titular de l'explotació agrària, tant si es vol sol·licitar determinats ajuts com si no.
La DUN també permet efectuar altres tràmits i gestions.
De forma agregada, la sol·licitud dels ajuts de la PAC són el 64% dels tràmits fets a través de la DUN: 96.332 sol·licituds d'ajuts directes i 20.086 d'ajuts del Contracte Global d'Explotació.
La nova aplicació DUN Web permet a l'agricultor modificar la seva explotació durant tot l'any, i d'aquesta manera tenir actualitzades les dades de la seva activitat productiva i al DARP, incorporar nous tràmits, amb l'objectiu de ser la principal via d'accés de relació amb els titulars de les explotacions agràries de Catalunya.
Per facilitar la comunicació dels agricultors, en els propers dies es farà pública la nova app FotoDUN, a través de la qual es podran enviar proves documentals (fotografies geoetiquetades) per justificar els canvis i incidències trobades, com per exemple, canvi d'ús, estat del conreu, modificació de conreu.
Les institucions europees a Barcelona han fet públic els guanyadors del dotzè concurs d'articles sobre la UE, que aquest cop demanava la redacció d'un article d'opinió o d'informació sobre les properes eleccions europees del 26 de maig.
Gerard Llorenç, estudiant d'humanitats a la Universitat Pompeu Fabra, és el guanyador en la categoria d'informació gràcies a una entrevista a Amin Hadian, un refugiat de l'Iran que després de passar per Turquia, Grècia i Itàlia, es troba ara a Barcelona.
En la categoria d'opinió, la guanyadora ha estat Minerva Estruch-Rectoret, estudiant de Relacions Internacionals a l'IBEI amb l'article "La tirania de les petites decisions" sobre la importància de prendre decisions a nivell europeu en temes clau com ara la contaminació de plàstic en els nostres mars.
Els premiats veuran publicats els seus articles al diai Ara abans de la celebració dels comicis.
Paral·lelament, el jurat també ha decidit atorgar un accèssit a la crònica d'Àlex Casanovas, de la UAB, sobre la frontera entre Irlanda i Irlanda del Nord.
Els tres joves viatjaran a Brussel·les en un viatge de periodistes organitzat on tindran l'oportunitat de conèixer amb profunditat el dia a dia de les institucions europees i reunir-se amb eurodiputats, corresponsals i responsables de diferents polítiques europees.
El certamen té un caràcter anual i s'adreça a estudiants universitaris o recent graduats amb l'objectiu de promoure la reflexió sobre la UE entre els joves.
L'actual edició ha assolit una xifra rècord de participació, ja que fins a una setantena de joves han participat del concurs.
L'auge de l'extrema dreta a Europa, el Brèxit, la política migratòria i el canvi climàtic són els temes sobre els que més han escrit aquest any els estudiants que han participat en el concurs.
En els 12 anys de vida del concurs ja es compta amb més de 30 joves premiats.
La Comissió Europea ha obert una convocatòria de propostes per a la realització d'una acció preparatòria en l'àmbit dels requisits d'accessibilitat web dins les eines de disseny web.
L'objectiu d'aquesta convocatòria és la incorporació de funcions en eines de creació personalitzada o plataformes per tal de satisfer els requisits d'accessibilitat per defecte ("accés web per defecte") i així facilitar la creació i el manteniment de llocs web i aplicacions mòbils accessibles.
Amb aquesta finalitat, es concediran subvencions a les propostes que desenvolupin eines o plataformes de creació personalitzada que ajudin els autors a complir per defecte els requisits d'accessibilitat.
Les solucions proposades haurien de ser el més automatitzades possible, minimitzant així la necessitat d'intervenció tècnica de l'autor.
Es donarà prioritat a solucions de codi obert o de lliure ús i a aquells sol·licitants que impliquin usuaris amb discapacitats, especialment en el procés de validació.
L'accessibilitat de les eines de creació personalitzada també es tindrà en consideració.
Els resultats esperats d'aquesta acció preparatòria són els següents: